**ПРОЕКТ**

Д О Г О В О Р

за възлагане на обществена поръчка с предмет:

**„Извършване на дезинсекция, дератизация и дезакаризация в обекти и площи на територията на община Петрич”**

 Днес, ………. 2016 г. в град Петрич, между:

ОБЩИНА ПЕТРИЧ, с адрес: гр. Петрич, п.к. 2850, ул. „Цар Борис III” № 24, БУЛСТАТ 000024916, представлявана от........................................ - Кмет на община Петрич и .......................................... - главен счетоводител, наричани накратко ВЪЗЛОЖИТЕЛ от една страна

и

………………….….., ЕИК …………………., със седалище и адрес на управление: ………..……….., представлявано от ……………………….…………., наричан по-нататък в договора накратко ИЗПЪЛНИТЕЛ, в съответствие с резултатите от проведената обществена поръчка чрез събиране на оферти с обява, на основание чл. 194, ал. 1 от Закона за обществените поръчки, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. /1/** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава, със свои материали и на своя отговорност, срещу възнаграждение при условията на настоящия договор, да извърши дейности по **дезинсекция** (методи и средства за унищожаване на вредните членестоноги - паразити и приносители на инфекциозни и инвазионни болести), в т.ч. **дезакаризация** (обработка срещу кърлежи на тревни площи) и **дератизация** (методи и средства за унищожаване на гризачи - резервоари на инфекции и вредители на имущество) - ДДД дейности, на обектите на ВЪЗЛОЖИТЕЛЯ, съгласно списък, предоставен на Изпълнителя.

**/2/** Списъкът на обектите и площите на община Петрич може да бъде променян и допълван от ВЪЗЛОЖИТЕЛЯ по време на действие на договора.

/3/ Дейностите от предмета на договора се извършват в съответствие с техническата спецификация на ВЪЗЛОЖИТЕЛЯ и техническото предложение на ИЗПЪЛНИТЕЛЯ – Приложение № 1 и № 2, неразделни части от настоящия договор.

**II. СРОК НА ИЗПЪЛНЕНИЕ**

 **Чл. 2.** Срокът за изпълнение на договора е една година, считано от датата на подписването му или до достигане на сумата от 50 000 /петдесет хиляди/ лева без включен ДДС, което от двете събития настъпи първо.

**ІІІ. ЦЕНИ И НАЧИН НА ПЛАЩАНЕ**

**Чл. 3. /1/** Единичната цена по дейности за кв. м. без включен ДДС на договора е както следва:

1. За дезинсекция на обекти и площи е в размер на ........... /........./ лева за кв. м.;

**2.** За дератизация на обекти и площи е в размер на ............... /........../ лева за кв. м.;

**3.** За пролетна и есенна дезакаризация е в размер на .......... /............/ лева за кв. м.

**/2/** Общата цена на възложените видове работи по отделните дейности, не следва да надвишава сумата от 50 000 /петдесет хиляди/ лева без ДДС за целия срок на договора.

**/3/** Стойността на извършената работа се определя на база единичните цени, посочени в договора. Всички плащания ВЪЗЛОЖИТЕЛЯТ ще извършва в български лева за действително извършени видове работи по всяка отделна ДДД дейност и съответстващите на нея единични цени за един кв. м. срещу оригинал на фактура и протокол за извършена ДДД обработка без забележки, изготвен по образец Приложения № 4 към чл. 18 от Наредба № 3 от 24.01.2005 г. за условията и реда за извършване на дезинфекции, дезинсекции и дератизации на министъра на здравеопазването.

 **/4/** В срок от 3 (три) работни дни след двустранното оформяне на протокола по ал. 3 ИЗПЪЛНИТЕЛЯТ представя на ВЪЗЛОЖИТЕЛЯ оригинал на фактура за одобрената сума. Плащането се извършва от ВЪЗЛОЖИТЕЛЯ в срок до 10 (десет) работни дни след представяне на описаните първични счетоводни документи.

**/5/** Всички плащания по договора се извършват чрез банков превод по банковата сметка на ИЗПЪЛНИТЕЛЯ:

Банка: ……………………………

IBAN: ……………………………

BIC: ………………………………

 **/6/** Единичните цени, приети от ВЪЗЛОЖИТЕЛЯ, са неизменни за срока на действие на договора и включват всички разходи за извършване на обработките, както и всички разходи, дължими по нормативен акт, както и възнаграждения, командировъчни, нощувки и други разходи за специалистите, които ще участват в изпълнението на обществената поръчка.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4.** ИЗПЪЛНИТЕЛЯТ се задължава:

 **1.** да извършва дейностите във връзка с изпълнението на услугата чрез екип квалифицирани лица, притежаващи професионална правоспособност, съгласно Наредба № 3 от 24.01.2005 г. за условията и реда за извършване на дезинфекции, дезинсекции и дератизации, издадена от министъра на здравеопазването;

**2.** да провежда обработките, като спазва изискванията за опазване на околната среда и здравето на хората от замърсяване с биоциди;

**3.** при дезинсекция и дератизация да залага примамки в специални предпазни сандъчета, тунелчета и други, които се закрепват и поставят на обозначени за целта места в съответните обекти;

**4.** да провежда дезинсекции и дератизации в свободни от хора и домашни животни помещения;

**5.** при обработки в обекти за производство и търговия с храни, включително заведения за обществено хранене, да извършва дейностите по начин, несъздаващ риск от замърсяване на суровините и готовите продукти;

**6.** да спазва стриктно указаните от производителя начини на употреба (доза, концентрация и време на експозиция), посочени в етикета;

**7.** да следи стриктно датата на производство и срока на годност на използваните за обработките препарати;

**8.** да проследява ефективността на извършените обработки;

**9.** да представя информационни листове за безопасност на ползваните от негова страна препарати;

**10.** при подадена заявка от страна на ВЪЗЛОЖИТЕЛЯ да започне изпълнението й в срок от 24 /двадесет и четири/ часа;

**11.** при възникване на извънредна необходимост да се отзове не по-късно от 12 /дванадесет/ часа от подаването на сигнала от страна на ВЪЗЛОЖИТЕЛЯ;

**12.** да спазва стриктно мерките за безопасност при работа с биоцидни препарати, разрешени за пускане на пазара от министъра на здравеопазването или упълномощено от него длъжностно лице;

**13.** при възможност да прилага интегриран метод (комбинирано използване на механични, химични и биологични средства) за борба с членестоноги и гризачи;

**14.** при възникване и констатиране на непосредствена опасност за общественото здраве, установена по подаден сигнал или с препоръка от компетентните органи, да извършва целеви дезинсекции и/или дератизации;

**15.** да дава на ВЪЗЛОЖИТЕЛЯ консултации и конкретни указания и препоръки за предпазване от вредните последици при прилагане на пестицидите;

**16.** да представя необходимата документация, удостоверяваща извършената работа.

**Чл. 5.** При услугата дезакаризация, ако климатичните условия не позволяват, същата може да бъде извършена в различно от планираното време.

**Чл. 6.** Ръководителят на дейностите по дезинсекции и дератизации организира, контролира и носи отговорност за цялостното им провеждане.

 **Чл. 7. /1/** ИЗПЪЛНИТЕЛЯТ се задължава при констатиране на недостатък от представители на ВЪЗЛОЖИТЕЛЯ /пропуснати нетретирани площи, некачествено изпълнение на извършената услуга или други подобни/ да отстрани констатираните недостатъци за своя сметка в определен от ВЪЗЛОЖИТЕЛЯ срок.

 **/2/** При неотстраняване на допуснатите и констатирани недостатъци в определения за целта срок услугата ще се счита за неизвършена и на ИЗПЪЛНИТЕЛЯ не се дължи възнаграждение. Ако такова е вече заплатено, то ИЗПЪЛНИТЕЛЯТ дължи връщане на полученото или ВЪЗЛОЖИТЕЛЯТ удържа от дължимо възнаграждение за третиран друг обект.

**Чл. 8.** ИЗПЪЛНИТЕЛЯТ има право:

**1.** Да получи от ВЪЗЛОЖИТЕЛЯ необходимото съдействие за изпълнение на работата;

**2.** Да получи от ВЪЗЛОЖИТЕЛЯ съдействие за констатиране на изпълнението на извършената работа и съставяне на потвърдителен протокол;

**3.** Да получи от ВЪЗЛОЖИТЕЛЯ възнаграждение за извършената работа в уговорения размер след подписване на протокол за извършена ДДД обработка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 9.** ВЪЗЛОЖИТЕЛЯТ е длъжен:

**1.** да оказва необходимото съдействие /осигуряване на изискваните условия и достъп до всички обекти, подлежащи на обработка/ на ИЗПЪЛНИТЕЛЯ за изпълнение на възложената му работа;

**2.** да приеме извършената работа при качествено и срочно изпълнение от страна на ИЗПЪЛНИТЕЛЯ;

**3.** да поддържа обектите си в необходимия санитарно-хигиенен порядък, текуща хигиена и профилактични дейности, ограничаващи достъп на вредители в помещенията;

**4.** да изпълнява дадените от контролните органи предписания и указания относно приложението на пестицидите;

**5.** да определи длъжностни лица, които да подават заявките, контролират обема и качеството на извършената работа и ДДД дейности и да подписват необходимите документи, като носят отговорност за достоверността на същите.

**Чл. 10.** ВЪЗЛОЖИТЕЛЯТ има право:

**1.** да оказва текущ контрол по изпълнението на работата. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на този договор;

**2.** при констатирана необходимост да подаде заявки до ИЗПЪЛНИТЕЛЯ за съответния вид обработка;

**3.** в случай на подадена заявка да изисква от ИЗПЪЛНИТЕЛЯ изпълнението на възложената работа в срок.

**Чл. 11.** Когато ИЗПЪЛНИТЕЛЯТ се е отклонил от договора или работата му е с недостатъци, ВЪЗЛОЖИТЕЛЯТ има право да откаже нейното приемане и съответно да не заплати дължимото възнаграждение, докато ИЗПЪЛНИТЕЛЯТ не изпълни качествено своите задължения по договора.

 **Чл. 12.** ВЪЗЛОЖИТЕЛЯТ има право по всяко време да изисква и да получава информация относно хода на изпълнение на настоящия договор, да дава разпореждания по изпълнението му, както и да упражнява контрол върху възложените дейности.

**VІ.** **ГАРАНЦИЯ ЗА ИЗПЪЛНЕНИЕ НА ДОГОВОРА**

 **Чл. 13.** **/1/** При подписване на договора ИЗПЪЛНИТЕЛЯТ предоставя гаранция за изпълнение на задълженията по него, възлизаща на 3% от общата стойност на договора без ДДС, определена в чл. 3, ал. 2 от него.

**/2/** При точно и пълно изпълнение на договора гаранцията за изпълнение се възстановява в пълен размер в рамките на 30 (тридесет) дни след изтичане срока на договора или прекратяване на действието му, след уреждането на всички финансови претенции между страните. В случай на некачествено, непълно или лошо изпълнение, ВЪЗЛОЖИТЕЛЯТ може да усвои гаранцията до максималния ѝ размер.

**/3/** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

**/4/** В случай на представена банкова гаранция ВЪЗЛОЖИТЕЛЯТ освобождава гаранцията, без да начислява лихви, при прекратяване на договора след уреждане на всички финансови претенции между страните.

**/5/** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на ИЗПЪЛНИТЕЛЯ.

**VІІ. САНКЦИИ**

**Чл. 14.** **/1/** При неспазване на определените срокове по чл. 4, т. 11 и т. 12 от настоящия договор ИЗПЪЛНИТЕЛЯТ заплаща неустойка в размер на 0,5% на ден от стойността на конкретната заявка.

**/2/** Неустойки по реда на ал. 1 не се дължат, ако забавеното изпълнение е в резултат на форсмажорни обстоятелства и/или влошени метеорологични условия, за което се съставя двустранен протокол, удостоверяващ началото и края на непредвидените събития.

**Чл. 15.** В случай, че ВЪЗЛОЖИТЕЛЯТ по своя вина не изплати договореното заплащане в уговорения срок, дължи на ИЗПЪЛНИТЕЛЯ неустойка в размер на 0.2% за всеки ден закъснение, но не повече от 10% от стойността на забавеното плащане.

**Чл. 16.** Плащането на неустойки не лишава ВЪЗЛОЖИТЕЛЯ от правото да търси обезщетение за действително претърпени щети над размера на неустойката.

**Чл. 17.** За щети, нанесени на ВЪЗЛОЖИТЕЛЯ и трети лица, произтекли от виновни действия или бездействие на ИЗПЪЛНИТЕЛЯ, същият носи пълна имуществена отговорност.

**VІІІ. ПРЕКРАТЯВАНЕ НА ДОГОВОРА**

 **Чл. 18.** **/1/** Настоящият договор се прекратява в следните случаи:

 **1.** С изтичане на срока на договора;

 **2.** При достигане стойност на договора от 50 000 /петдесет хиляди/ лева без включен ДДС;

 **3.** По взаимно съгласие между страните, изразено в писмена форма;

 **4.** Ако изпълнението на договора стане невъзможно поради независещи от страните причини;

 **5.** С едномесечно писмено предизвестие до другата страна.

**/2/** При прекратяване на договора на някое от основанията по предходната алинея страните не си дължат обезщетение.

 **Чл. 19.** ВЪЗЛОЖИТЕЛЯТ може да развали договора едностранно с 14-дневно писмено предизвестие при неизпълнение на задълженията на ИЗПЪЛНИТЕЛЯ.

**ІX. ЗАКЛЮЧИТЕЛНИ РАЗПОРЕДБИ**

**Чл. 20.** Всички спорове, възникнали при тълкуването и изпълнението на този договор, се решават по споразумение между страните, а когато това се окаже невъзможно – по реда на ГПК. За неуредените с този договор въпроси се прилага законодателството на Република България.

**Чл. 21.** Всички уведомления между страните по договора се извършват в писмена форма, по факс или чрез електронна поща, като при промяна в адресите на страните, всяка от тях е длъжна да уведоми другата в петдневен срок от настъпване на промяната.

 **Чл. 22.** Настоящият договор се състави и подписа в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ.

 **Приложения -** неразделна част от настоящия договор са:

1. Приложение № 1 – Техническа спецификация;
2. Приложение № 2 - Техническо предложение на ИЗПЪЛНИТЕЛЯ;
3. Приложение № 3 – Ценово предложение на ИЗПЪЛНИТЕЛЯ.

**ВЪЗЛОЖИТЕЛ** **ИЗПЪЛНИТЕЛ**

**КМЕТ: …………………………… ……………………..**

 /**………………………………………./ /…………………………………./**

**ГЛАВЕН СЧЕТОВОДИТЕЛ: ………………………**